A1. Pagrindinis mokymo kursas pavojingiems kroviniams vežti; A2, A3, A4 mokymai (pagal poreikį).
2025-05-26 09:00 - 2025-05-29 16:30, 2025-06-02 09:00 - 2025-06-05 16:30, 2025-06-09 09:00 - 2025-06-12 16:30, 2025-06-16 09:00 - 2025-06-19 16:30, 2025-08-04 09:00 - 2025-08-07 16:30, 2025-08-11 09:00 - 2025-08-14 16:30, 2025-08-25 09:00 - 2025-08-28 16:30, 2025-09-15 09:00 - 2025-09-18 16:30 (Europe/Vilnius) | „LINAVOS“ mokymo centras, Jankiškių g. 41, Vilnius, 02300, Lietuva
Mokymo kursai vairuotojams, siekiantiems įgyti teisę vežti pavojingus krovinius pagal ADR.
A1. Pagrindinis mokymo kursas pavojingiems kroviniams vežti.
Kurso trukmė: 4 dienos.
Lektorė: pavojingų krovinių vežimo ekspertė A. Paulikienė.
Dalyvio mokestis: asociacijos Linava nariams – 105 Eur, ne nariams – 115 Eur.

Motorinių transporto priemonių kroviniams vežti vairuotojų periodinio mokymo programa (95 kodas)
2025-05-30 09:00 - 2025-06-05 16:30, 2025-06-06 09:00 - 2025-06-12 16:30, 2025-06-13 09:00 - 2025-06-19 16:30, 2025-06-19 09:00 - 2025-06-26 16:30, 2025-07-04 09:00 - 2025-07-10 16:30, 2025-07-11 09:00 - 2025-07-18 16:30, 2025-07-18 09:00 - 2025-07-25 16:30, 2025-07-25 09:00 - 2025-08-01 16:30 and 7 more dates | „LINAVOS“ mokymo centras, Jankiškių g. 41, Vilnius, 02300, Lietuva
Kvalifikacijos tobulinimo (periodinio mokymo) kursai
Šie profesinio mokymo kursai skirti krovininio transporto vairuotojams, kurie įgijo C1, C1E, C, CE kategorijų transporto priemonių vairavimo teisę iki 2009 m. rugsėjo 10 d.
Profesinės kvalifikacijos periodinio tobulinimo mokymo kursai trunka 35 akademines valandas. Mokymo kursus sudaro 5 dalys po 7 ak. val. ir gali būti pertraukiamas. Profesinės kvalifikacijos tobulinimo mokymo kursą vairuotojai privalo išklausyti periodiškai – kas 5 metus.
“95 kodo” reikalavimai taikomi ir ne Europos Sąjungos piliečiams, kurie yra įdarbinti vairuotojais Lietuvos įmonėse. „LINAVOS“ mokymo centre organizuojami periodiniai mokymo kursai lietuvių ir rusų kalbomis kiekvieną savaitę.
Atvykstant į periodinius krovininių transporto priemonių vairuotojų profesinės kvalifikacijos kursus su savimi turėkite:

asmens dokumentą;
vairuotojo pažymėjimą.

Pastaba: atvykę į mokymo kursus, ne EU piliečiai turi turėti ir pasą.
Mokymo kursų trukmė: 35 val.
Dalyvio mokestis: 50 Eur (0 PVM).

SEMINARAS „SENT – LENKIJOS KROVINIŲ VEŽIMO KELIAIS STEBĖJIMO SISTEMOS ĮSTATYMO TAIKYMAS: PRAKTINIAI ASPEKTAI VEŽĖJAMS (SENT, RMPD PARAIŠKŲ PILDYMAS)
2025-06-11 09:00 - 12:00 | Teams, (tiksli prisijungimo nuoroda bus atsiųsta prieš renginį)
SENT įstatymas galioja jau daugiau nei 8 metus, tačiau, kaip rodo statistika, vežėjams vis dar dažnai skiriamos baudos už SENT įstatymo pažeidimus.
Nuo 2025 m. sausio 1 d. įsigaliojo svarbūs Lenkijos kelių transporto įstatymo (toliau – LKTĮ) pakeitimai, kurie aktualūs ir Lietuvos krovinių vežimo įmonėms, t. y. vežėjams. LKTĮ numato naujas pareigas vežėjams, o už jų nevykdymą – skiriamos baudos.
Seminaro metu su jo dalyviais informacija dalinsis advokatas dr. Edvinas Bakanauskas, kontoros „Solidus Lex“ advokatas, Vilniaus universiteto Teisės fakulteto lektorius.
Pasak E. Bakanausko, jis pristatys naujausią informaciją, susijusią su SENT įstatymo taikymo aspektais, prekių deklaravimo PUESC sistemoje ypatumais, pagrindinėmis vežėjo pareigomis pagal SENT įstatymą, taip pat naujausiais SENT įstatymo pasikeitimais. Taip pat bus aptartas RMPD paraiškų pildymas.
„Praktika rodo, kad tam tikrais atvejais vežėjui skiriamų baudų bendra suma viršija net kelis šimtus tūkstančių zlotų, o baudos vežėjams gali būti skiriamos už įvairių SENT įstatymo nuostatų pažeidimus, t. y. deklaracijos nepateikimą, jos netinkamą užpildymą, informacijos nepateikimą patikrinimui apie transporto priemonę su prekėmis, nurodytomis deklaracijoje ir pan. Tad seminare papasakosiu, kaip ne tik išvengti baudų, bet ir, pavyzdžiui, ar vežėjas, sumokėjęs baudą Lenkijos muitinės ir mokesčių įstaigai, gali reikalauti nuostolių atlyginimo iš užsakovo”, – teigia E. Bakanauskas.
Apie seminaro lektorių:
Advokato E. Bakanausko kontoros „Solidus Lex“ advokatas, Vilniaus universiteto Teisės fakulteto lektorius dr. Edvinas Bakanauskas jau nuo 2018 m. konsultuoja ir atstovauja klientus transporto teisės klausimais, įskaitant dėl CMR konvencijos ir SENT įstatymo taikymo.
2023 m. sėkmingai atstovavo Latvijos vežėjo interesams Lenkijos muitinės ir mokesčių įstaigoje. Atitinkamos Lenkijos muitinės ir mokesčių įstaigos vadovas priėmė sprendimą atsisakyti Latvijos vežėjui skirti 8 baudas (viso 160.000,00 PLN) už daugkartinius SENT 12a straipsnio 3 dalies pažeidimus (transporto priemonės su prekėmis, nurodytomis deklaracijoje, neatvykimas į patikrinimą).
2022 m. sėkmingai atstovavo vieno iš Lietuvos vežėjo interesams atitinkamoje Lenkijos muitinės ir mokesčių įstaigoje. Lietuvos vežėjui buvo skirtos dvi baudos (viso 40.000,00 PLN) už identišką SENT įstatymo pažeidimą. Visgi sėkmingai buvo įrodyta, kad baudos skirtos nepagrįstai, o visa tai įvertinus, Lenkijos muitinės ir mokesčių įstaigos vadovas priėmė sprendimą atsisakyti Lietuvos vežėjui skirti dvi baudas.
SEMINARO PROGRAMA:
1 dalis Bendrieji SENT įstatymo taikymo aspektai, prekių deklaravimas PUESC sistemoje, pagrindinės vežėjo pareigos pagal SENT įstatymą:

SENT paskirtis;
prekės, kurių gabenimas turi būti deklaruotas elektroninėje muitinės tarnybos paslaugų platformoje (toliau – PUESC);
prekių gabenimo deklaravimo PUESC sistemoje tvarka;
paraiškos sąvoka, paraiškų rūšys;
paraiškos duomenų keitimas, atnaujinimas PUESC sistemoje;
vežėjo vaidmuo prekių gabenimo deklaravime, dažniausiai pasitaikančios paraiškų pildymo klaidos;
vežėjo pareiga užtikrinti, kad transporto priemone su prekėmis, nurodytomis deklaracijoje, atvyktų į patikrinimą, neatvykimo į patikrinimą padariniai;
vežėjo pareiga transporto priemonėje sumontuoti geolokacijos duomenis perduodančią įrangą, šios pareigos nevykdymo padariniai.

2 dalis Baudų skyrimo procedūra, atleidimas nuo baudos mokėjimo, rekomendacijos, kaip išvengti baudų:

baudų skyrimo tvarka, dydžiai, rūšys (vežėjui skiriamos baudos, vairuotojams);
ką daryti pažeidus SENT įstatymą;
atleidimas nuo baudų mokėjimo;
rekomendacijos, kaip išvengti baudų.

3 dalis Vežėjo teisė reikalauti žalos atlyginimo iš užsakovo:

Užsakovo pareiga informuoti vežėją apie prekių gabenimo deklaravimą PUESC sistemoje;
Vežėjo teisė reikalauti žalos atlyginimo iš užsakovo.

4 dalis Lenkijos kelių transporto įstatymo pakeitimai dėl RMPD paraiškų pildymo:

Kas yra RMPD paraiška;
Kaip pateikti RMPD paraišką SENT sistemoje;
RMPD paraiškos formos;
Prievolė perduoti transporto priemonės geografinės vietos nustatymo duomenis;
Prievolė transporto priemonėje įrengti lokalizatorių;
Užstatas, baudų skyrimo tvarka, dydžiai.

Seminaras vyks: 2025 m. balandžio 30 d. 9:00 – 12:00 (su pertrauka) NUOTOLINIU BŪDU TEAMS platformoje (tiksli prisijungimo nuoroda bus atsiųsta prieš renginį).
Dalyvio mokestis: 100 EUR (0 PVM).

TIR konvencijos reikalavimai ir muitinio tranzito sistema (nuotoliniai mokymai)
2025-06-26 09:00 - 12:00, 2025-07-21 09:00 - 12:00, 2025-08-25 09:00 - 12:00 | Teams, (tiksli prisijungimo nuoroda bus atsiųsta prieš renginį)
Šis seminaras yra skirtas TIR sistemos nariams.
Seminaro klausytojai įgis tvirtas teorines ir praktines žinias apie TIR sistemos bei muitinės procedūrų taikymą Lietuvoje ir pasaulyje, TIR knygelės pildymą bei TIR sistemos privalumus vežėjams.
Pagrindinės temos:

Lietuvos Respublikos įstatymai ir kiti teisės aktai, reglamentuojantys muitinės procedūras;
Muitinės procedūros ir sankcionuoti veiksmai, apribojimai;
Muitinės konvencija dėl tarptautinio krovinių gabenimo su TIR knygelėmis, sąvokos;
TIR sistemos taikymas pasaulyje, principai;
Muitinės tranzitas ir vykdymo tvarka;
Reikalavimai kelių transporto priemonėms bei techninės sąlygos;
Tarptautinė garantijų grandinė;
TIR knygelė – tipai ir jų ypatumai;
Muitinės kontrolės priemonių pripažinimas;
Patekimo į TIR sistemą kontrolė;
Krovinių gabenimo su TIR knygele tvarka;
ТIR knygelės pildymas;
Draudimas ir apribojimai naudojantis supaprastinta krovinių ar prekių gabenimo tvarka, spec. žymos;

Seminaro trukmė: 3 val.
Lektorius: muitinės formalumų ekspertas G. Pupalaigis.
Dalyvio mokestis: 25 Eur (0 PVM tarifas).

Transporto vadybininkų mokymai KROVINIŲ VEŽIMUI (nuotoliniai mokymai)
2025-08-04 09:00 - 2025-08-08 16:30 | Teams, (tiksli prisijungimo nuoroda bus atsiųsta prieš renginį)
Įmonė, kuri pageidauja gauti licenciją kroviniams ar keleiviams vežti, visą laikotarpį, kol šią licenciją turi, privalo atitikti profesinės kompetencijos reikalavimą, nustatytą reglamento (EB) Nr. 1071/2009 3 str., t. y. įmonė privalo turėti darbuotoją (transporto vadybininką), turintį galiojantį profesinės kompetencijos pažymėjimą. Juo gali būti įmonės vadovas arba jo įgaliotas įmonės darbuotojas.

Transporto vadybininkas gali vadovauti ne daugiau kaip 2 skirtingų transporto įmonių veiklai, vykdomai naudojant iš viso ne daugiau kaip 30 transporto priemonių, turinčių licencijos kopijas. Vadovaujant vienos transporto įmonės veiklai, transporto priemonių, turinčių licencijos kopijas, skaičius neribojamas.
Transporto vadybininkų kursai suteiks reikiamų žinių pasiruošti profesinės kompetencijos egzaminui, kuris laikomas Lietuvos transporto saugos administracijoje (buvusi Valstybinė kelių transporto inspekcija). Asmeniui, sėkmingai išlaikiusiam egzaminą Lietuvos transporto saugos administracijoje (toliau LTSA), išduodamas Krovinių ir (ar) keleivių vežimo kelių transportu profesinės kompetencijos pažymėjimas.
Profesinės kompetencijos pažymėjimas galioja neterminuotai.
Plačiau apie transporto vadybininkų egzaminavimą ir pažymėjimų išdavimą skaitykite LTSA svetainėje.
„LINAVOS“ mokymo centre organizuojami savaitės trukmės transporto vadybininkų kursai. Jų metu dalyviams pateikiama susisteminta literatūra, suteikiama galimybė spręsti testus bei praktines užduotis, kurios savo turiniu yra panašios į LTSA egzamino klausimus ir užduotis. Mokymus veda ilgametę patirtį turintys dėstytojai, savo srities specialistai.
Mokymų kurso metu nagrinėjamos temos
Pagrindinė kursų dalis:
• Lietuvos Respublikos civilinio ir Lietuvos Respublikos darbo kodekso nuostatos;
• reikalavimai akcinėms bendrovėms, individualioms įmonėms, ūkinėms bendrijoms;
• rinkodaros, buhalterinės apskaitos ir ekonomikos pagrindai, įskaitant finansinius rodiklius, kuriuos egzamino metu reikia apskaičiuoti;
• mokestiniai reikalavimai ūkio subjektams (pridėtinės vertės mokestis, pelno mokestis, gyventojų pajamų mokestis, socialinis draudimas);
• įmonių bankroto įstatymo nuostatos;
• reikalavimai motorinių transporto priemonių kategorijoms ir minimaliam vairuotojų amžiui;
• reikalavimai, susiję su vairuotojų sveikatos patikrinimo periodiškumu;
• reikalavimai motorinių transporto priemonių ir jų priekabų kategorijoms ir klasėms pagal konstrukciją;
• reikalavimai, susiję su motorinių transporto priemonių ir jų priekabų sudedamųjų dalių atitikties įvertinimu, registravimu, privalomąja technine apžiūra ir kt. Kurso metu atliekami praktiniai skaičiavimai pagal pateiktas sąlygas.
Krovinių vežimas vidaus maršrutais:
• kelių transporto kodekso, kelių transporto veiklos licencijavimo nuostatos;
• reikalavimai dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės, leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo ir mokesčio už važiavimą valstybinės reikšmės keliais tokiomis transporto priemonėmis mokėjimo, administravimo ir kontrolės nuostatos;
• krovinių, vežamų kelių transporto priemonėmis, išdėstymo ir tvirtinimo reikalavimai;
• gyvūnų vežimo reikalavimai;
• mokestiniai reikalavimai (mokestis už Lietuvos Respublikoje įregistruotas krovinines transporto priemones, kelių naudotojo mokestis „Vinjetės“);
• reikalavimai pradinei ir periodinei vairuotojų profesinei kvalifikacijai ir kt.
Krovinių vežimas tarptautiniais maršrutais:
• krovinių tarptautinių vežimų kelių transportu reikalavimai;
• Tarptautinio krovinių vežimo keliais sutarties konvencijos (CMR) nuostatos;
• Muitinės konvencijos dėl tarptautinio krovinių gabenimo su TIR knygelėmis (1975 m. TIR konvencija) nuostatos,
• muitinės procedūros;
• Europos transporto ministrų konferencijos daugiašalės kvotos leidimų (ETMK) vykdyti tarptautinį krovinių vežimą kelių transporto priemonėmis naudojimo ir išdavimo reikalavimus;
• sertifikatų išdavimo ekologinius ir saugumo reikalavimus atitinkančioms krovininėms transporto priemonėms nuostatos;
• užsienio valstybių leidimų vykdyti tarptautinį krovinių vežimą keliais išdavimo, naudojimo ir grąžinimo reikalavimai;
• susitarimo dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) nuostatos;
• pavojingųjų krovinių vežimo kelių transportu reikalavimai, vadovaujantis Europos sutarties dėl pavojingų krovinių tarptautinių vežimų keliais (ADR) techniniais priedais;
• vairuotojų darbo, vairavimo ir poilsio režimo bei apskaitos vedimo reikalavimai pagal Europos šalių susitarimą dėl kelių transporto priemonių ekipažų, važinėjančių tarptautiniais maršrutais, darbo (AETR), reglamentą (EB) Nr. 561/2006, (ES) Nr. 165/2014 ir kt.
REKOMENDUOJAMOS LITERATŪROS SĄRAŠAS
Mokymo kursų trukmė: 5 dienos
Dalyvio mokestis (krovinių arba keleivių vežimas): asociacijos “LINAVA” nariams – 220 Eur (0 PVM), ne nariams – 270 Eur (0 PVM).
Dalyvio mokestis (krovinių ir keleivių vežimas): asociacijos “LINAVA” nariams – 275 Eur (0 PVM), ne nariams – 320 Eur (0 PVM).

Transporto vadybininkų mokymai KELEIVIŲ VEŽIMUI (nuotoliniai mokymai)
2025-08-04 09:00 - 2025-08-08 16:30 | Teams, (tiksli prisijungimo nuoroda bus atsiųsta prieš renginį)
Įmonė, kuri pageidauja gauti licenciją kroviniams ar keleiviams vežti, visą laikotarpį, kol šią licenciją turi, privalo atitikti profesinės kompetencijos reikalavimą, nustatytą reglamento (EB) Nr. 1071/2009 3 str., t. y. įmonė privalo turėti darbuotoją (transporto vadybininką), turintį galiojantį profesinės kompetencijos pažymėjimą. Juo gali būti įmonės vadovas arba jo įgaliotas įmonės darbuotojas.

Transporto vadybininkas gali vadovauti ne daugiau kaip 2 skirtingų transporto įmonių veiklai, vykdomai naudojant iš viso ne daugiau kaip 30 transporto priemonių, turinčių licencijos kopijas. Vadovaujant vienos transporto įmonės veiklai, transporto priemonių, turinčių licencijos kopijas, skaičius neribojamas.
Transporto vadybininkų kursai suteiks reikiamų žinių pasiruošti profesinės kompetencijos egzaminui, kuris laikomas Lietuvos transporto saugos administracijoje (buvusi Valstybinė kelių transporto inspekcija). Asmeniui, sėkmingai išlaikiusiam egzaminą Lietuvos transporto saugos administracijoje (toliau LTSA), išduodamas Krovinių ir (ar) keleivių vežimo kelių transportu profesinės kompetencijos pažymėjimas.
Profesinės kompetencijos pažymėjimas galioja neterminuotai.
Plačiau apie transporto vadybininkų egzaminavimą ir pažymėjimų išdavimą skaitykite LTSA svetainėje.
„LINAVOS“ mokymo centre organizuojami savaitės trukmės transporto vadybininkų kursai. Jų metu dalyviams pateikiama susisteminta literatūra, suteikiama galimybė spręsti testus bei praktines užduotis, kurios savo turiniu yra panašios į LTSA egzamino klausimus ir užduotis. Mokymus veda ilgametę patirtį turintys dėstytojai, savo srities specialistai.
Mokymų kurso metu nagrinėjamos temos
Pagrindinė kursų dalis:
• Lietuvos Respublikos civilinio ir Lietuvos Respublikos darbo kodekso nuostatos;
• reikalavimai akcinėms bendrovėms, individualioms įmonėms, ūkinėms bendrijoms;
• rinkodaros, buhalterinės apskaitos ir ekonomikos pagrindai, įskaitant finansinius rodiklius, kuriuos egzamino metu reikia apskaičiuoti;
• mokestiniai reikalavimai ūkio subjektams (pridėtinės vertės mokestis, pelno mokestis, gyventojų pajamų mokestis, socialinis draudimas);
• įmonių bankroto įstatymo nuostatos;
• reikalavimai motorinių transporto priemonių kategorijoms ir minimaliam vairuotojų amžiui;
• reikalavimai, susiję su vairuotojų sveikatos patikrinimo periodiškumu;
• reikalavimai motorinių transporto priemonių ir jų priekabų kategorijoms ir klasėms pagal konstrukciją;
• reikalavimai, susiję su motorinių transporto priemonių ir jų priekabų sudedamųjų dalių atitikties įvertinimu, registravimu, privalomąja technine apžiūra ir kt. Kurso metu atliekami praktiniai skaičiavimai pagal pateiktas sąlygas.
Keleivių vežimas vietinio ir tolimojo susisiekimo maršrutais:
• reikalavimai, reglamentuojantys keleivių vežimo autobusais vietinio ir tolimojo susisiekimo maršrutais organizavimą;
• reikalavimai, reglamentuojantys keleivių vežimo įkainių nustatymo ir taikymo tvarką, vežimo metu privalomus turėti dokumentus;
• reikalavimai, reglamentuojantys keleivių ir bagažo, gyvūnų vežimą autobusais;
• reikalavimai, reglamentuojantys leidimų vežti keleivius reguliariojo susisiekimo kelių transporto maršrutais išdavimą pagal maršrutų rūšis;
• reikalavimai, reglamentuojantys autobusų stočių veiklą;
• reikalavimai, reglamentuojantys autobusų vairuotojų darbo ir poilsio laiko apskaitą, šios apskaitos prietaisų naudojimą ir dokumentų tvarkymą;
• reikalavimai, reglamentuojantys autobusų apipavidalinimą;
• reikalavimai vežėjams ir ekipažams, jų pareigos, teisės ir atsakomybė.
Keleivių vežimas tarptautiniais maršrutais:
• atstovaujamo asmens skundo dėl atlyginimo už keleivių sužalojimą arba jų bagažo sugadinimą vežimo metu įvykus avarijai arba dėl atlyginimo už vėlavimus analizė ir tokio skundo poveikis sutartinei atsakomybei;
• taisyklių, reglamentuojančių viešojo bei privataus keleivių gabenimo bilietų kainas ir įkainių nustatymą, taikymas;
• taisyklių, reglamentuojančių sąskaitos faktūros išrašymą už keleivių gabenimo kelių transportu paslaugas, taikymas;
• keleivių gabenimo kelių transportu rinkos organizavimo taisyklės;
• taisyklės, taikomos pradedant teikti keleivių gabenimo kelių transportu paslaugas ir transporto planams parengti;
• valstybių narių kelių tinklas.
REKOMENDUOJAMOS LITERATŪROS SĄRAŠAS
Mokymo kursų trukmė: 5 dienos
Dalyvio mokestis (krovinių arba keleivių vežimas): asociacijos “LINAVA” nariams – 220 Eur (0 PVM), ne nariams – 270 Eur (0 PVM).
Dalyvio mokestis (krovinių ir keleivių vežimas): asociacijos “LINAVA” nariams – 275 Eur (0 PVM), ne nariams – 320 Eur (0 PVM).

Pavojingų krovinių vežimo saugos specialistų mokymo kursai
2025-09-08 09:00 - 2025-09-11 16:30 | „LINAVOS“ mokymo centras, Jankiškių g. 41, Vilnius, 02300, Lietuva
Profesinio rengimo kursai, skirti transporto įmonėms, siekiančioms įgyti teisę vežti pavojingus krovinius ir atlikti su tuo susijusį pakavimą, krovimą, pripildymą ar laikiną sandėliavimą. Tokia įmonė privalo turėti bent vieną pavojingųjų krovinių vežimo saugos specialistą. Kursą išklausę darbuotojai įgyja teisę laikyti egzaminą Lietuvos transporto saugos administracijoje.
Kursų rūšys, trukmė ir įgyjamos kvalifikacijos:

M. Mokymo kursas visų klasių pavojingų krovinių vežimo saugai užtikrinti.
Kurso trukmė – 7 dienos. 315 eurų.
M1. Mokymo kursas 1 klasės pavojingų krovinių vežimo saugai užtikrinti.
Kurso trukmė – 3,5 dienos. 190 eurų.
M2. Mokymo kursas 2 klasės pavojingų krovinių vežimo saugai užtikrinti.
Kurso trukmė – 3,5 dienos. 160 eurų.
M3. Mokymo kursas 3, 4.1, 4.2, 4.3, 5.1, 5.2, 6.1, 6.2, 8 ir 9 klasių pavojingų krovinių vežimo saugai užtikrinti.
Kurso trukmė – 4 dienos. 180 eurų.
M4. Mokymo kursas 7 klasės pavojingų krovinių vežimo saugai užtikrinti.
Kurso trukmė – 3,5 dienos. 190 eurų.
M5. Mokymo kursas pavojingų krovinių, kurių identifikaciniai numeriai (JT Nr.) 1202, 1203, 1223, 3475 ir aviacinio kuro, priskirto JT Nr. 1268 ar 1863, vežimo saugai užtikrinti.
Kurso trukmė – 3,5 dienos. 160 eurų.

Kurso trukmė: 5 dienos.
Lektorė: pavojingų krovinių vežimo ekspertė Asta Paulikienė.
